बोले- शादी के बाद ऐसा लगा जैसे पैरेलल वर्ल्ड में असली विक्रम-डिंपल एक साथ आ गए
Bollywood Actor Sidharth Malhotra Speaks About His Married Life - बॉलीवुड एक्टर सिद्धार्थ मल्होत्रा ​ने हाल ही में कियारा आडवाणी से अपनी शादी के बारे में खुलकर बात की। सिद्धार्थ ने कहा कि मुझे लगता है कि ये शादी होनी ही थी।
बॉलीवुड एक्टर सिद्धार्थ मल्होत्रा ​ने हाल ही में एक इंटरव्यू के दौरान कियारा आडवाणी से अपनी शादी के बारे में खुलकर बात की। सिद्धार्थ ने कहा कि मुझे लगता है कि ये शादी होनी ही थी। इसके साथ ही उन्होंने ये भी खुलासा किया कि जब उनकी शादी हो रही थी, तब विशाल बत्रा (विक्रम बत्रा के भाई) शादी में आए थे और उस समय वो काफी इमोशनल और खुश थे।
सिद्धार्थ ने किया शादी के दिन को याद
सिद्धार्थ न्यूज 18 को बताते हैं, 'शेरशाह को देखने के बाद लोगों को लगता था कि हम शादी करने वाले हैं। कियारा के साथ शादी के बंधन में बंधने के बाद ऐसा लगा जैसे किसी पैरेलल वर्ल्ड में असली विक्रम और डिंपल की शादी हुई है।'
'शेरशाह' ने मुझे कियारा जैसी पत्नी दी
'शेरशाह' के बारे में बात करते हुए सिद्धार्थ ने कहा, 'ये एक ऐसी फिल्म है, जिससे मुझे न सिर्फ ऑडियंस का प्यार मिला बल्कि इसने मुझे कियारा जैसी पत्नी भी दी। शेरशाह ने मुझे इतना प्यार दिया है और मेरी पत्नी को भी, तो आपको एक फिल्म से और क्या चाहिए?'
अब हमारी परमानेंट बुकिंग हो गई है
सिद्धार्थ और कियारा ने 7 फरवरी को जैसलमेर के होटल सूर्यगढ़ में शादी के बाद 2 रिसेप्शन होस्ट किए थे। इस शादी में दोनों के परिवार के करीब 150 मेहमान ही शामिल हुए थे। इसमें कपल के फैमिली मेंबर्स के अलावा करण जौहर, शाहिद कपूर, ईशा अंबानी जैसे मेहमान शामिल हुए थे। कपल ने अपनी वेडिंग फोटोज को शेयर करते हुए लिखा, 'अब हमारी परमानेंट बुकिंग हो गई है। हमें आप सभी के प्यार और आशीर्वाद की जरूरत है।'
सिद्धार्थ-कियारा के अपकमिंग प्रोजेक्ट्स
सिद्धार्थ और कियारा ने 2021 में आई फिल्म 'शेरशाह' में साथ काम किया है। सिद्धार्थ के वर्कफ्रंट की बात करें तो, एक्टर रोहित शेट्टी की सीरीज 'इंडियन पुलिस फोर्स' में नजर आएंगे। ये सीरीज अमेजन प्राइम पर रिलीज होगी। वहीं कियारा जल्द ही 'सत्यप्रेम की कथा' में दिखाई देंगी। इस फिल्म में उनके साथ कार्तिक आर्यन भी हैं।